***Príloha č. 15 k Príručke pre žiadateľa – Schválenie OP a financovanie OF OV / ZOV podľa delegovaného nariadenia Komisie (EÚ) 2017/891 a***

***vykonávacieho nariadenia Komisie (EÚ) 2017/892***

**Usmernenie vo veci určovania špecifických nákladov na akcie environmentálnych opatrení vnútroštátneho rámca Slovenskej republiky pri poskytovaní finančnej pomoci Európskej únie na financovanie operačného fondu organizácie výrobcov v sektore ovocia a zeleniny**

Usmernenie určuje akým spôsobom má žiadateľ určovať výšku špecifických nákladov, ktoré boli v rámci realizácie operačných programov v sektore ovocia a zeleniny podľa čl. 33 ods. 1 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. ES L 347 20.12.2013) (ďalej len „operačný program“) vynaložené na akcie č. 5.1.2, 5.4.1 a 5.6.1 environmentálnych opatrení vnútroštátneho rámca Slovenskej republiky podľa prílohy č. II Národnej stratégie Slovenskej republiky pre operačné programy organizácií výrobcov v sektore ovocia a zeleniny na roky 2018 – 2014 (ďalej len „národná stratégia“). Toto usmernenie je vypracované na základe usmernenia Ministerstva pôdohospodárstva a rozvoja vidieka a Európskej Komisie EÚ.

Podľa prílohy č. II k národnej stratégii je výška špecifických nákladov na akciu

a) „Používanie ekologických mazív a ekologických hydraulických olejov v produkcii a zberovej technológii“ výškou rozdielu medzi cenou ekologických a konvenčných mazív alebo hydraulických olejov,

b) „Aplikácia biologických prostriedkov na ochranu, zlepšenie rastu a kondície rastlín aj v konvenčnom pestovaní“ výškou rozdielu medzi cenou biologických a konvenčných prípravkov na ochranu rastlín,

c) „Náhrada minerálnych substrátov organickými (v hydroponickom pestovaní zeleniny v skleníkoch) a ich ďalšie spracovanie“ výškou rozdielu medzi cenou organických a minerálnych substrátov.

Výška špecifických nákladov na každú z uvedených akcií (ďalej len „akcie“) sa teda určuje ako rozdiel medzi cenou ekologickej náhrady tohto konvenčne používaného tovaru a cenou tohto konvenčne používaného tovaru. Cenu ekologickej náhrady, ktorú organizácia výrobcov v sektore ovocia a zeleniny podľa čl. 152 nariadenia (EÚ) č. 1308/2013 v platnom znení (ďalej len „organizácia výrobcov“) **alebo jej člen** pri realizácii operačného programu tejto organizácie výrobcov zaplatili, táto organizácia výrobcov Pôdohospodárskej platobnej agentúre (ďalej len „platobná agentúra“) deklaruje v rámci jednotlivých žiadostí o vyplatenie finančnej pomoci Európskej únie na financovanie jej operačného fondu (ďalej len „pomoc“), ku ktorým podľa čl. 12 ods. 2 vykonávacieho nariadenia Komisie (EÚ) 2017/892 z 13. marca 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny (Ú. v. ES L 138 25.5.2017) a podľa § 4 ods. 5 písm. a) a 6 nariadenia vlády Slovenskej republiky č. 273/2017 Z. z. o podmienkach vykonávania niektorých opatrení spoločnej organizácie poľnohospodárskych trhov v sektore ovocia a zeleniny prikladá aj kópie dokladov o výdavkoch, ktoré ona alebo jej člen na zaplatenie ceny tejto ekologickej náhrady pri realizácii jej operačného programu vynaložili (ktorými sú účtovné doklady, ak sa nimi deklarujú výdavky osôb, ktoré vedú účtovníctvo), vrátane dokladov o úhrade týchto oprávnených výdavkov. Pri posudzovaní oprávnenosti takto deklarovaných výdavkov je potrebné brať ohľad na skutočnosť, že organizácie výrobcov nie sú pri zadávaní zákaziek na dodanie tovaru alebo služieb obstarávaných na účely realizácie ich operačných programov povinné postupovať ako verejný obstarávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ak nejde o zákazku na uskutočnenie stavebných prác alebo zákazku na poskytnutie služby, ktorá s týmito stavebnými prácami súvisí, ktorej predpokladaná hodnota je vyššia ako finančný limit pre nadlimitnú zákazku ustanovený všeobecne záväzným právnym predpisom Úradu pre verejné obstarávanie a na ktorú verejný obstarávateľ poskytne viac ako 50 % finančných prostriedkov (ďalej len „prostriedky“). Zároveň však treba brať ohľad aj na skutočnosť, že osoby, ktorým sa verejné prostriedky poskytujú, podľa § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 323/2007 Z. z. zodpovedajú za hospodárenie s nimi a sú povinné pri ich používaní zachovávať hospodárnosť, efektívnosť a účinnosť ich použitia.

**Výpočet paušálnych sadzieb osobitných nákladov je možný podľa hypotetického príkladu pre ilustráciu:**

Výšku paušálnej sadzby osobitných nákladov na hektár **si môže žiadateľ uviesť vo svojom operačnom programe podľa čl. 25 ods. 1 písm d) vykonávacieho nariadenia Komisie (EÚ) 2017/892** z 13. marca 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny v platnom znení (ďalej len „nariadenie Komisie (EÚ) 2017/892“) pri environmentálnom opatrení: „Aplikácia biologických prostriedkov na ochranu, zlepšenie rastu a kondície rastlín aj v konvenčnom pestovaní“ výškou rozdielu medzi cenou konvenčných a biologických prípravkov na ochranu rastlín“. **Určovanie paušálnych sadzieb osobitných nákladov sa určuje pre každú plodinu zvlášť a je na základe definícii pojmu „osobitné náklady“ v čl. 2 písm. m) delegovaného nariadenia (EÚ) 2017/891**. Osobitné náklady na vykonanie akcií sa určujú ako súčet špecifických nákladov a  výšky strát na príjme tých členov organizácie výrobcov, ktorí použitím ekologickej náhrady konvenčne používaného tovaru v rámci vykonávania akcií túto stratu na príjme utrpeli (ďalej len „strata na príjme“, výpočet uvedený nižšie), po odpočítaní dodatočných príjmov alebo úspor nákladov tých členov, ktoré použitím uvedenej ekologickej náhrady naopak dosiahli.

|  |  |  |  |
| --- | --- | --- | --- |
|  | 1. ekologická náhrada konvenčne používaného prípravku na ochranu rastlín | 1. konvenčne používaný prípravok na ochranu rastlín | 1. rozdiel (A-B) |
| 1. vstupné náklady prípravky na ha[[1]](#endnote-1) | 8 000 EUR/ha | 4 000 EUR/ha | 4 000 EUR/ha |
| 1. úroda[[2]](#endnote-2) | 400 t/ha | 500 t/ha | 100 t/ha |
| 1. cena predaných výrobkov na trhu | 600 EUR/t | 500 EUR/t | 100 EUR/t |
| 1. Tržba za vlastné výrobky (2x3) [[3]](#endnote-3) | 240 000 EUR/ha | 250 000 EUR/ha | 10 000 EUR/ha |
| 1. Vstupné náklady[[4]](#endnote-4) | 45 000 EUR/ha | 40 000 EUR/ha | 5 000 EUR/ha |
| 1. Čistý zisk (4-5) | 195 000 EUR/ha | 210 000 EUR/ha | 15 000 EUR/ha |
| 1. Výška oprávnených výdavkov (1+6) |  |  | 19 000 EUR/ha |

1. Vstupné náklady = množstvo prípravku x cena prípravku, cena sa určuje podľa prvej časti usmernenia resp. podľa prílohy č. 9 príručky pre žiadateľov, množstva podľa priemernej spotreby prípravkov za tri predchádzajúce kalendárne roky; [↑](#endnote-ref-1)
2. Priemerná úroda za tri predchádzajúce kalendárne roky; [↑](#endnote-ref-2)
3. Podložené údajmi z účtovníctva člena OV, priemerná hodnota za tri predchádzajúce kalendárne roky [↑](#endnote-ref-3)
4. Podložené údajmi z účtovníctva člena OV, priemerná hodnota za tri predchádzajúce kalendárne roky

   **Žiadateľ pri žiadosti o platbu priloží účtovné doklady preukazujúce deklarované množstvo a cenu prípravku, dodávateľa vo výpočte paušálnej sadzby**. [↑](#endnote-ref-4)